Diari Oficial de la Generalitat Valenciana


Sumari del DOGV 2502, del 08-05-1995 (1995/834590)

CORRECCIÓ d'errades de l'Ordre de 29 de desembre de 1994, de la Conselleria de Treball i Afers Socials, per la qual es determinen els programes de formació professional ocupacional i contínua i es regula el procediment general per a l'atorgament d'ajudes durant l'exercici de 1995.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/29/(4)/corrigendum/19300474/dof/vci/html**

### Dades del document

Número de DOGV
:   2502

Data del DOGV
:   08-05-1995

Secció del DOGV
:   DISPOSICIONS GENERALS

Número del document
:   1995/834590


Data del document
:   03-04-1995

Organisme emissor
:   Conselleria de Treball i Afers Socials

Tipus de document
:   Correcció d'errades

Correcció d'errades

CORRECCIó d'errades de l'Ordre de 29 de desembre de 1994, de la Conselleria de Treball i Afers Socials, per la qual es determinen els programes de formació professional ocupacional i contínua i es regula el procediment general per a l'atorgament d'ajudes durant l'exercici de 1995.   
Advertides errades en l'ordre esmentada, publicada el 31 de desembre de 1994 (DOGV núm. 2.418), se'n fa la correcció corresponent.  
- A la pàgina 15046 (article 6.a), on diu:  
«Part A: comprèn el sou del professorat, les quotes de Seguretat Social a càrrec de l'entitat i altres activitats docents»;  
Ha de dir:  
«Part A: comprèn el sou del professorat, les quotes de Seguretat Social a càrrec de l'entitat i altres activitats docents o el preu del servei extern docent».  
- A la pàgina 15699 (art. 9.2), on diu:  
«Les sol·licituds d'ajudes i la documentació annexa restant s'hauran de presentar abans de l'1 de febrer de 1995 en els registres de les corresponents direccions territorials (...) o en qualsevol dels registres a què es refereix l'art. 38 de la Llei 30/1992»;  
Ha de dir:  
«Les sol·licituds d'ajudes i la documentació annexa restant, llevat de les relatives al programa de formació pràctica en empreses el termini de les quals conclourà el 30 de setembre de 1995, s'hauran de presentar abans de l'1 de febrer de 1995 en els registres de les corresponents direccions territorials (...) o en qualsevol dels registres a què es refereix l'art 38 de la Llei 30/1992."  
- A la pàgina 15822 (art. 9.4), on diu:  
«El director general de Formació i Inserció Professional resoldrà les ajudes sol·licitades per als programes innovadors i de caràcter experimental»;  
Ha de dir:  
«El director general de Formació i Inserció Professional resoldrà les ajudes sol·licitades per als programes innovadors i de caràcter experimental, així com el de formació pràctica en empreses».  
- A la pàgina 15501 (art. 41, paràgraf primer), on diu:  
«La finalitat d'aquest programa és complementar, mitjançant pràctiques en empreses, els coneixements teòrico-pràctics adquirits per treballadors desocupats que es troben en possessió del certificat expedit per la Conselleria de Treball i Afers Socials, per la realització d'una acció formativa, sense que hagen transcorregut tres mesos des del seu acabament, i necessiten assolir una experiència de treball real, susceptible de potenciar la seua qualificació professional, com a mitjà d'assolir la inserció laboral»;  
Ha de dir:  
«La finalitat d'aquest programa és complementar, mitjantçant pràctiques en empreses, a instància d'aquestes o de les organitzacions empresarials, els coneixements teòrico-pràctics assolits per treballadors desocupats que hauran finalitzat cursos de formació professional ocupacional i necessiten assolir una experiència de treball real, susceptible de potenciar la seua qualificació professional, com a mitjà d'assolir la inserció laboral».  
- A la pàgina 15438 (art. 41, paràgraf segon), on diu:  
«Les entitats beneficiàries podran sol·licitar la formació pràctica en empreses, de manera individualitzada a través del present programa o com a part final de les accions formatives teòrico-pràctiques sol·licitades en els altres programes d'inserció al treball»;  
Ha de dir:  
«Les altres entitats beneficiàries podran sol·licitar la formació pràctica en empreses, de manera individualitzada a través d'aquest programa, al final de les accions formatives teòrico-pràctiques sol·licitades en els altres programes d'inserció al treball».  
- A la pàgina 15874 (art. 68), on diu:  
«(...) la línia de subvenció 401»;  
Ha de dir:  
«(...) la línia de subvenció 407».  
València, 3 d'abril de 1995.- El conseller de Treball i Afers Socials: Francisco J. Sanahuja Sanchis.


Còpia Permalink ELI